വ്യാജ ആയുര്വേദ ശാലകള് വ്യാപകം ഓണ്ലൈന് മറവില് ലക്ഷങ്ങള് തട്ടുന്നു കല്ലമ്ബലം: ആയുര്വേദ ആശുപത്രികളുടെ മറപറ്റി വന്തോതില് ആയുര്വേദ മരുന്നുകളുടെ വില്പ്പന പൊടിപൊടിക്കുന്നു.തമിഴ് നാട്ടില് നിന്നും രഹസ്യമായി കടത്തുന്ന മാം പട്ട എന്ന ആയുര്വേദ വ്യാജാരിഷ്ടം വന് തോതില് സംഭരിച്ച് ലഹരി പദാര്ഥങ്ങള് ചേര്ത്താണ് വില്പ്പന നടത്തുന്നത്. അംഗീകൃത മരുന്ന് കമ്ബനികളുടെ ഉല്പ്പന്നങ്ങള് മാത്രം വിറ്റഴിക്കുന്നതിനായി കമ്ബനിയും സര്ക്കാരും എക്സൈസ് വകുപ്പും നല്കിയിട്ടുള്ള ലൈസന്സുകളാണ് നിലവിലുള്ളത്.എന്നാല് പഞ്ചായത്തുകളില് പോലും രജിസ്ടര് ചെയ്യാതെ വ്യാപാര സ്ഥാപനങ്ങള് നടത്തുന്നതിന്റെ മറവിലാണ് വ്യാജ അരിഷ്ടങ്ങളുടെ വില്പ്പന പൊടിപൊടിക്കുന്നത്. പൊതുവേ ആരോഗ്യകരമായ അവസ്ഥയ്ക്ക് നല്കുന്ന അരിഷ്ടാസവസങ്ങളിലാണ് വ്യാജാര് പിടിമുറുക്കിയിരിക്കുന്നത്.കമ്ബനി ഉല്പ്പന്നങ്ങളായ അരിഷ്ടാസവങ്ങള് 15 ശതമാനം മുതല് 45 ശതമാനം വരെ ശുദ്ധമായ ആല്ക്കഹോളുകള് ചേര്ത്താണ് നിര്മ്മിക്കുന്നത്. ആയുര്വേദ ഫാര്മാസികളുടെ അനുവാദം നല്കുന്ന സമയത്ത് അംഗീകൃത ഡോക്ടര്മാരുടെ സേവനം നല്കുന്നതും രേഖകളില് കാണിച്ചിരിക്കണം.മാത്രമല്ല ഡോക്ടര്ക്കല്ലാതെ നടത്തിപ്പുകാരന് അരിഷ്ടാസവങ്ങള് പൊട്ടിച്ചു നല്കാനും പാടില്ല. എന്നാല് കാലപ്പഴക്കം വരുന്ന അരിഷ്ടാസവങ്ങള്ക്ക് വീര്യം കൂടുകയും അതില് ലഹരികള് ചെര്ത്തുമാണ് വ്യാജനെ സൃഷ്ടിക്കുന്നത്.180 രൂപയില് കൂടുതല് വിലയുള്ള അരിഷ്ടാസവങ്ങള് കാലപ്പഴക്കം ചെല്ലുന്നതോടെ കടകളില് നിന്നും നീക്കം ചെയ്യുന്നതിന് വ്യാജാര്ക്ക് ലഭിക്കുന്നത് 20 മുതല് 40 രൂപാ വരെ നിരക്കിലാണ്. ലോക് ഡോണ് വന്നതും വ്യാപാര സ്ഥാപനങ്ങള് പൂട്ടി. ഇതോടെ ആയുര്വേദ ശാലകളുടെ മറവില് നടത്തിയിരുന്ന തട്ടിപ്പുകള് ഓണ് ലൈന് വഴിയാക്കി ഇരട്ടി ലാഭമാണ് മാഫിയാകള് നേടുന്നതെന്ന് ഇതുമായി ബന്ധപ്പെട്ടവര് പറയുന്നു. ഉേഷത്തിനും ആരോഗ്യത്തിനും നല്കുന്ന മരുന്നുകള് എന്ന വ്യാജേന സോഷ്യല് മീഡിയകള് വഴി ഇരകളെ കണ്ടെത്തി പാഴ്സല് ഏജന്സികള് വഴിയാണ് വ്യാജ അരിഷ്ടാസവങ്ങള് വില്പ്പന നടത്തുന്നത്. മേഖലയിലെ ലോഡ്ജ് മുറികള് കേന്ദ്രീകരിച്ചാണ് വ്യാജ ആയുര്വേദ മരുന്നുകള് വില്പ്പന നടത്തുന്നത്. ലോഡ്ജുകളില് താമസിക്കുന്ന ഏജന്റുമാര് സോഷ്യല് മീഡിയയില് നിന്ന് ലഭിക്കുന്ന ഉപഭോക്താ വിനെ വാക്ചാതുര്യം കൊണ്ട് വീഴ്ത്തിയ ശേഷമാണ് ഉല്പ്പന്നം പാഴ്സല് സര്വീസുകള് വഴി മേല് വിലാസക്കാരന് എത്തിച്ചു കൊടുക്കുന്നത് . കബളിപ്പിക്കപ്പെട്ടു എന്ന് മനസിലാക്കിയ കല്ലമ്ബലത്തെ ഒരു ഉപഭോക്താവ് പാഴ്സല് സ്വീകരിക്കുവാന് തയ്യാറാകാത്തതിനെ തുടര്ന്ന് പാഴ്സല് സര്വീസുകാരന് ആദ്യം സൗമ്യമായും തുടര്ന്ന് ഭീഷണിയുടെ സ്വരത്തിലും പെരുമാറിയതായി പറയുന്നു.12 കുപ്പികള് അടങ്ങിയ പായ്ക്കറ്റ് വിതരണം ചെയ്യുന്നതിന് പാഴ്സല് സരവീസുകാര്ക്ക് ഇരുപത് ശതമാനം വരെ കമ്മീഷന് നല്കുന്നതാണ് പുതിയ രീതി. മേഖലയിലെ സ്വകാര്യ പാഴസല് സര്വീസുകള് വഴിയും ഇരു ചക്രവാഹനങ്ങളില് ഏജന്റുമാര് വഴിയും കഴിഞ്ഞ മൂന്നുമാസങ്ങല്ക്കിടെ ലക്ഷം രൂപയ്ക്ക് മേല് വ്യാജ അരിഷ്ടാസവങ്ങള് കടത്തിയതായി സ്ഥിരീകരിക്കാത്ത റിപ്പോര്ട്ടുകള് ഉണ്ട് .കൊവിദ് ഡ്യൂട്ടി യുടെ ഭാഗമായി പോലീസിന്റെ രഹസ്യാന്യേഷണ വിഭാഗം കാര്യക്ഷമത കൈവിട്ടതും വ്യാജന്മാര്ക്ക് അനുഗ്രഹമായതായി പറയുന്നു. മാത്രവുമല്ല സ്വകര്യ പാഴ്സല് സര്വീസുകളില് പോലീസിന്റെയോ എക്സൈസ് ഉദ്യോഗസ്ഥരുടെ പരിശോധനകള് നടക്കാറില്ലെന്ന് വകുപ്പുമായി ബന്ധപ്പെട്ടവര് തന്നെ സമ്മതിക്കുന്നു. ഗിരി അരവിന്ദ്